钦定古今图书集成/历象汇编/庶征典/第178卷 > 《田家五行》 > 北魏
## 钦定古今图书集成/历象汇编/庶征典/第178卷 > 《田家五行》 > 北魏

### 高宗和平四年虫

按：《魏书高宗本纪》：“和平四年二月，诏以州镇十四去
岁虫水，开仓赈恤。”

### 显祖天安元年蚁𩰚按魏书显祖本纪不载按灵征志天安元年六月兖州有黑蚁与赤蚁交𩰚长六十步广四寸赤蚁断

头而死。黑主北，赤主南。十一月，刘彧兖州刺史毕众
敬遣使内属。诏镇南大将军尉元纳之，大破贼将周
凯等。

### 高祖承明元年蚕灾

按：《魏书高祖本纪》：“承明元年八月甲申，以长安二蚕
多死，丐民岁赋之半。”

### 太和十年蚕茧如带履

按《魏书高祖本纪》，不载。按《灵征志》，太和十年七月，
并州治中张万寿表，“建兴濩泽县民贾日成以去四
月中养蚕，有丝网成幕，中有卷物似绢带，长四尺，广
三寸，薄上复得黄茧二，状如履形。”

### 世宗正始二年蚕蛾食人

按《魏书世宗本纪》，不载。按《灵征志》，“正始二年三月，
徐州蚕蛾吃人，尪残者一百一十馀人，死者二十二
人。”

正始四年，“步屈虫、斑虫为灾。”

按《魏书世宗本纪》不载。按《灵征志》，“四年四月，青州
步屈虫害枣花。八月，泾州、河州斑虫为灾。”

### 永平五年步屈虫害枣花

按《魏书世宗本纪》不载。按《灵征志》，“永平五年五月，
青州步屈虫害枣花。”

### 孝静帝元象元年夏虾蟆鸣于树

按：《魏书孝静帝本纪》云云。

### 武定四年邺下有螘𩰚按魏书孝静帝本纪不载按北齐书神武本纪武定四年自东西魏构兵邺下每先有黄黑螘阵𩰚占

“者以为黄者东魏戎衣色，黑者西魏戎衣色。人间以
此候胜负。”是时黄螘尽死。九月，神武围玉壁以挑西
师，不敢应。西魏晋州刺史韦孝宽守玉壁，城中出铁
面，神武使元盗射之，每中其目。用李业兴孤虚卫萃
其北，北天险也，乃起土山凿十道，又于东面凿二十
一道以攻之。城中无水，汲于汾，神武使移汾，一夜而
毕。孝宽夺据土山，顿军五旬，城不拔，死者七万人，聚
为一冢。有星坠于神武营，众驴并鸣，士皆詟惧。神武
有疾，十一月庚子，舆疾班师。五年正月朔，日蚀。神武
曰：“日蚀其为我耶？死亦何恨。”丙午，陈启于魏帝，是日，
崩于晋阳。

===北齐===

### 武成帝河清二年虫伤稼

按《北史齐武成本纪》：“河清二年夏四月，并、汾、晋、东雍、
南汾五州虫旱伤稼，遣使赈恤。”